ກອງປະຊຸມ ສຸດຍອດ ທີ່ຫວຽດນາມ ລະຫວ່າງ ທ່ານ ທຣຳ ກັບ ທ່ານ ກິມ
ສະຫະລັດ ຢາກໃຫ້ເກົາຫລີເໜືອ ເອົາບາດກ້າວ ທີ່ເປັນແກ່ນສານ ໄປສູ່ການລົບລ້າງ ອາວຸດນິວເຄລຍ.
ບາງທີ ຄວາມສຳເລັດອັນໃຫຍ່ຫຼວງທີ່ສຸດ ຂອງກອງປະຊຸມສຸດຍອດ ລະຫວ່າງ ທ່ານ ດໍໂນລ ທຣຳ ກັບທ່ານ ກິມຈົງອຶນ ກໍຄື ການທີ່ມັນເກີດຂຶ້ນໄດ້ ເທົ່ານັ້ນເອງ ແຕ່ວ່າ ເວ ລາພວກເພິ່ນທັງສອງພົບພໍ້ກັນອີກ ໃນອາທິດໜ້າ ຊຶ່ງເບິ່ງຄືວ່າ ຈະບໍ່ເປັນການດີພໍ ບິລ ກາໂລ ນັກຂ່າວວີໂອເອ ມີລາຍງານເພີ້ມຕື່ມ ກ່ຽວກັບ ກັບຄວາມຄາດຫວັງທີ່ສູງ ສົ່ງກວ່າ ຢູ່ໃນກອງປະຊຸມສຸດຍອດຄັ້ງທີສອງທີ່ຫວຽດນາມ ລະຫວ່າງທ່ານທຣຳກັບ ທ່ານກິມ ດັ່ງສາລີ ຈະສະເໜີລາຍລະອຽດ ໃນອັນ ດັບຕໍ່ໄປ ເມື່ອປີກາຍນີ້ຢູ່ສິງກະໂປ ທ່ານ ດໍໂນລ ກັບທ່ານ ກິມຈົງອຶນ ເຫັນດີນຳ ກັນວ່າ ຈະ ເຮັດວຽກ “ມຸ້ງໜ້າໄປສູ່ການລົບລ້າງນິວເຄລຍຢ່າງສິ້ນເຊີງ ຈາກ ແຫລມເກົາຫລີ ” ຢູ່ຫວຽດນາມ ມັນຈະມີຄວາມກົດດັນ ໃຫ້ສ້າງຄວາມກະຈ່າງແຈ້ງສຳລັບແນວ ຄິດ ດັ່ງກ່າວ ບໍ່ວ່າມັນຈະເປັນຫົນທາງໃດແລະວິທີໃດ ໃນການປະຕິບັດສິ່ງດັ່ງ ກ່າວ ດັ່ງທ່ານ Robert Manning ຈາກສະພາອັດແລນຕິກເວົ້າວ່າ: “ຂ້າພະເຈົ້າຄິດວ່າ ມັນຈະມີຄວາມກົດດັນໃສ່ທັງສອງຝ່າຍເພື່ອໃຫ້ໄດ້ຮັບໝາກ ຜົນເປັນໂຕເປັນຕົນ ບໍ່ຄືກັນກັບກອງປະຊຸມສຸດຍອດເທື່ອທຳອິດ ບໍ່ດັ່ງນັ້ນ ຂ້າ ພະເຈົ້າຄິດວ່າ ມັນຈະ ຖືກໝາຍກາ ວ່າລົ້ມແຫລວ ແລ້ວພວກເຮົາກໍຈະກັບຄືນ ໄປຫາຈຸດເລີ້ມຕົ້ນອີກ ” ສະຫະລັດຢາກໃຫ້ເກົາຫລີເໜືອ ເອົາບາດກ້າວ ທີ່ເປັນແກ່ນສານໄປສູ່ການລົບ ລ້າງອາວຸດ ນິວເຄລຍ ເຊັ່ນທຳລາຍສະຖານທີ່ສຳຄັນຂອງນິວເຄລຍ ຫລືບໍ່ ກໍມອບ ບັນຊີຂອງນິວເຄລຍແລະລູກສອນໄຟໃຫ້ ສ່ວນເກົາຫລີເໜືອ ແມ່ນຢາກ ໃຫ້ສະ ຫະ|ລັດຜ່ອນເບົາລົງ ເລື້ອງການລົງໂທດດ້ານເສດຖະກິດ ຫຼືການສິ້ນສຸດລົງຂອງ ສົງຄາມເກົາຫຼີຢ່າງເປັນທາງການ ໃນຊຸມປີ 1950 ຫາກແຕ່ວ່າ ສິ່ງທີ່ປາກົດອອກມາ ທີ່ມີຜົນດີ ກໍອາດຈະແມ່ນ ການຕົກລົງມອບ ການ ດຳເນີນງານ ໃຫ້ພວກເຈົ້າໜ້າທີ່ຂັ້ນຕໍ່າລົງເພື່ອຈັດຕັ້ງປະຕິບັດ ດັ່ງທີ່ທ່ານ James McKeon ຈາກສູນກາງຄວບຄຸມອາວຸດ ແລະຫ້າມເຜີຍແຜ່ອາວຸດ ກ່າວວ່າ: “ພວກຜູ້ ນຳທັງສອງປະເທດນີ້ ຈະບໍ່ສາມາດແກ້ໄຂບັນຫາໄດ້ໝົດທຸກ ຢ່າງດ້ວຍຕົວຂອງພວກ ເພິ່ນເອງ ຂ້າພະເຈົ້າບໍ່ຄິດວ່າ ພວກເພິ່ນມີຄວາມເຂົ້າ ໃຈພໍ ທີ່ຈະແກ້ໄຂບັນຫາທີ່ສະ ຫລັບສັບຊ້ອນແທ້ໆນີ້ໄດ້ ຊຶ່ງພວກທ່ານຈຳເປັນ ຈະຕ້ອງມີນັກວິທະຍາສາດ ຈະຕ້ອງ ໄດ້ມີຜູ້ຊ່ຽວຊານດ້ານເທັກນິກມາຊ່ອຍ ” ມັນມີຮ່ອງຮອຍສະແດງໃຫ້ເຫັນວ່າ ຫວຽດນາມຈະເປັນບ່ອນທີ່ໃຫ້ໝາກຜົນ ຫລາຍ ກວ່າສິງກະໂປ ໃນການຫ້າງຫາ ສຳລັບກອງປະຊຸມສຸດຍອດຄັ້ງນີ້ ພວກເຈົ້າໜ້າທີ່ສະຫະລັດ ໄດ້ຈັດ ກອງປະຊຸມຫລາຍລະດັບ ກັບຄູ່ຕຳແໜ່ງຝ່າຍເກົາຫລີເໜືອມາແລ້ວ ແລະທີ່ຫວຽດນາມ ທັງສອງຝ່າຍຈະມີເວລາສອງມື້ ສຳລັບກອງປະຊຸມ ແທນ ທີ່ຈະ ແມ່ນມື້ດຽວ ເພື່ອຈະເຮັດໃຫ້ຄວາມຄືບໜ້າ ມີແກ່ນສານ ເລື້ອງຂໍ້ຕົກລົງ ນິວເຄລຍນີ້